Hvad er hovedessenserne i Spil Smart sammenspil og sang arrangementer?
At inspirere både elever og lærere til at spille nutidig musik og derigennem motivere eleverne til at opdage musikkens mange glæder  gennem sammenspil i grundskolen.
Alle sangene i bogen er arrangeret, noteret og beskrevet ud fra samme skabelon og fremgangsmåde til indstuderingen. Trommerytmen er endda nøjagtig ens gennem alle sangene.
Det betyder, at eleverne efter at have spillet bare ét Spil Smart-arrangement, genkender processen, figurerne og rytmen, hvilket giver tryghed og overblik og gør, at indstuderingen går hurtigere allerede ved anden sang.
Vi har gjort det forberedende og tidskrævende arbejde der ligger i at finde de populære sange som børnene kender rigtig godt, testet dem af i klasserummet, færdigarrangeret dem og tilpasset dem til mellemtrinnet, samt lavet udvidet arrangementer oveni grundarrangementet.